recursal/SuperWikiNEXT-32B huggingface dataset:
**Mohammed Aboutrika** (s. 7. marraskuuta 1978) on egyptiläinen entinen jalkapalloilija. Keskikentällä pelannut Aboutrika voitti Afrikan mestaruuden Egyptin maajoukkueessa vuonna 2008. Hän pelasi suurimman osan urastaan Al-Ahlissa.

Ura
---

Hän on edustanut vuodesta 2004 seurajoukkuetasolla kairolaista mahtiseuraa Al-Ahlia. Myös Egyptin maajoukkueessa Aboutrika on ollut jo vuosia kantava voima. Aboutrika on pelannut Faaraoiden paidassa jo 90 ottelua, joissa hän on iskenyt 33 maalia. Egyptin maajoukkueen kanssa hän on saavuttanut kaksi perättäistä Afrikan mestaruutta 2006 ja 2008. Vuoden 2008 lopussa Aboutrika liitettiin egyptiläismediassa jatkuvasti siirtohuhuihin, jotka olivat viemässä Al-Ahlin taitavaa pelinrakentajaa Saudi-Arabiaan, mutta mahdollisista jättimäisistä siirtokorvauksista huolimatta egyptiläistähti päätti jäädä kairolaisseuraan, jossa hän on saavuttanut portugalilaisen valmentajansa Manuel Jose de Jesuksen alaisuudessa suurta menestystä. 16. tammikuuta 2009 egyptiläistähti valittiin BBC:n äänestyksessä vuoden 2008 Afrikan parhaimmaksi jalkapalloilijaksi. Tammikuussa 2017 Egypti lisäsi Aboutrikan nimen terroristilistalle epäiltynä Muslimiveljeskunnan tukemisesta ja hänen varojaan on samasta syystä jäädytetty jo aiemmin.

Lähteet
-------

1. ↑  Mohamed Aboutraika - Century of International Appearances *rsssf* Viitattu 1.7.2014 (englanniksi)
2. ↑  Entinen huippujalkapalloilija lisättiin terroristilistalle – onko hänellä yhteyksiä Muslimiveljeskuntaan? *Ilta-Sanomat*.  18.1.2017.  Arkistoitu 18.1.2017. Viitattu 18.1.2017.

Aiheesta muualla
----------------

* Mohammed Aboutrika Transfermarkt-sivustolla (englanniksi)
* Mohammed Aboutrika National Football Teams -sivustolla (englanniksi)

Egyptin joukkue – Jalkapallon AM-kilpailut 2008
1 El-Hadary |
2 Fathallah |
3 Al-Muhammadi |
4 Said |
5 Mohamed |
6 Said |
7 Fathy |
8 Hosny |
9 Zidan |
10 Moteab |
11 Shawky |
12 Gamal |
13 El-Sayed |
14 Moawad |
15 Shaaban |
16 Monsef |
17 Hassan |
18 Fadl |
19 Zaki |
20 Gomaa |
21 Mostafa |
22 Aboutrika |
23 Sobhy |
Valmentaja Shehata

Egyptin joukkue – Maanosaliittojen cup 2009
1 El-Hadary |
2 Fathallah |
3 Al-Muhammadi |
4 Said |
5 Khairy |
6 Said |
7 Fathy |
8 Rabo |
9 Zidan |
10 Malek |
11 Shawky |
12 Homos |
13 Tawfik |
14 Moawad |
15 Farag |
16 Wahid |
17 Hassan |
18 Abdel-Ghani |
19 Zaki |
20 Gomaa |
21 Raouf |
22 Aboutrika |
23 Sobhy |
Valmentaja Shehata



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Euroopan lentoturvallisuusvirasto EASA:n edustaa Kölnissä.
Euroopan lentoturvallisuusvirasto Kölnissä.
**Euroopan unionin lentoturvallisuusvirasto** (engl. *European Union Aviation Safety Agency (EASA)*) on Euroopan unionin virasto, jonka tehtävänä on säädellä ja valvoa lentoturvallisuutta. Se perustettiin vuonna 2002, jolloin se alkoi ottaa aiemman eurooppalaisen Joint Aviation Authorities -viraston tehtävät hoitaakseen. EASAlle on siirtynyt myös monia EU:n jäsenmaiden kansallisten ilmailuviranomaisten, kuten Suomen Liikenteen turvallisuusviraston, tehtäviä.

EASAn pääkonttori sijaitsee Kölnissä, Saksassa, ja sen johtajana toimii Patrick Goudou.

Katso myös
----------

* Liikenteen turvallisuusvirasto
* Kansainvälinen siviili-ilmailujärjestö

Lähteet
-------

### Viitteet

1. 1 2  EASA *EUROPA-internetportaali*. Euroopan unioni. Viitattu 29.7.2014.
2. ↑  Usein kysytyt kysymykset Suomen Liikenteen turvallisuusvirasto Trafi. Viitattu 29.7.2014.

Aiheesta muualla
----------------

* EASAn sivusto

* Kuvia tai muita tiedostoja aiheesta **Euroopan unionin lentoturvallisuusvirasto** Wikimedia Commonsissa
**Stacking** on Double Fine Productionsin kehittämä ja THQ:n julkaisema seikkailu- ja pulmapeli. *Costume Questin* tavoin Stacking on ladattava peli, jonka Double Fine kehitti yhtäaikaisesti *Brütal Legendin* kanssa. Peli julkaistiin helmikuussa 2011 Xbox 360 -konsolin Xbox Live Arcade -latauspalveluun ja PlayStation 3:n PlayStation Networkiin.

Pelaaminen
----------

*Stackingin* perusidea perustuu sisäkkäin kasattavien maatuska-nukkejen käyttöön erilaisten ongelmien ratkaisemisessa. Pelaaja ohjaa pienintä nukkea, Charlie Blackmorea, joka yrittää vapauttaa perheensä pakkotyöstä. Charlie voi hypätä itseään täsmälleen yhtä kokoa isomman nuken sisään ja nukkejen kasaamista voi jatkaa siihen asti, kun suurin mahdollinen koko on saavutettu. Pelaajan on tarkoitus ratkoa erilaisia Charlien perheenjäsenten löytämiseen ja vapauttamiseen liittyviä pulmia. Pulmien ratkaisuissa käytetään erilaisten ja erikokoisten nukkejen erikoistaitoja.

Vastaanotto
-----------

*Stacking* sai kriitikoilta positiivisen vastaanoton. Peliä kehuttiin etenkin sen graafisen ilmeen, humoristisen tarinan ja kaikentasoisille pelaajille sopivan vaikeustason ansiosta. Kritiikkiä peli sai lähinnä lyhyen kestonsa vuoksi. Pelin arvioiden pistekeskiarvo Metacritic-sivustolla on 84/100.

Lähteet
-------

1. ↑  Stacking for Xbox 360 Reviews, Ratings, Credits, and More at Metacritic Metacritic. Viitattu 28.3.2011. (englanniksi)
**CISPR 32** toimii pohjana eurooppalaiselle standardille EN 55032. Kyseinen standardi määrittää multimediavälineiden sähkömagneettisen yhteensopivuuden, päästövaatimukset sekä sallitut jännite- ja taajuusrajat. EU-markkinoilla liikkuvien multimedialaitteiden tulee täyttää CISPR 32 -standardin asettamat vaatimukset. CISPR 32 syntyi, kun CISPR 22- ja CISPR 13 -standardit yhdistettiin. Syynä tähän oli kuluttajaelektroniikan kehitys ja tietokoneiden integroiminen radio- ja TV-vastaanottimiin. Uudet laitteet joutuivat läpäisemään molempien standardien asettamat vaatimukset erillisissä testauksissa, joissa esiintyi paljon päällekkäisyyksiä. CISPR 32 -standardin ensimmäinen versio esiteltiin vuonna 2012 ja toinen vuonna 2015. Vuoden 2015 versio korvasi CISPR 13- ja CISPR 22 -standardit 5.3.2017.

Standardin vaatimukset
----------------------

Standardia CISPR 32 (EN 55032) sovelletaan multimediavälineiden sähkömagneettisten rajoitusten asettamiseen. Standardin mukaan laitteen käyttöjännite (vaihto- tai tasajännite) ei saa ylittää 600 volttia. Lisäksi laite saa toimia taajuuksilla 9 kHz – 400 GHz. Näiden ohella mittaukset ja niiden tulokset tulee olla toistettavissa. Kaikki EU-markkinoilla olevat laitteet joutuvat täyttämään standardin määrittämät vaatimukset. Vanhan standardin CISPR 22 vaatimukset täyttävät pääosin CISPR 32 -standardin vaatimukset.

Lähteet
-------

1. 1 2 3   *interferencetechnology.com*. Viitattu 11.4.2018.
2. 1 2 3 4 5 6  EMC standards to change *www.ecdonline.com.au*. Viitattu 11.4.2018. (englanniksi)
3. ↑  CISPR 13 and CISPR 22 have been withdrawn by the IEC *Pettit EMC Consulting*.  15.5.2017. Viitattu 11.4.2018. (englanniksi)
4. 1 2 3  CISPR 32:2015 | IEC Webstore | electromagnetic compatibility, EMC, smart city *webstore.iec.ch*. Viitattu 11.4.2018. (englanniksi)
Joe Morrell EM-karsintaottelussa Kroatiaa vastaan lokakuussa 2019.
**Joseff John "Joe" Morrell** (s. 3. tammikuuta 1997 Ipswich, Englanti) on walesilainen jalkapalloilija, pelipaikaltaan keskikenttäpelaaja. Hän on pelannut seuraurallaan pääasiassa Englannin ykkös- ja kakkosliigassa. Walesin maajoukkueessa hän on pelannut 37 ottelua.

Morrell pelasi Bristol Cityn junioreissa. Englannin mestaruussarjassa pelaavassa seuran edustusjoukkueessa hän pääsi pelaamaan cup-otteluita ja marraskuussa 2018 yhden liigaottelun. Lainasopimuksilla hän on pelannut alemmilla sarjatasoilla Sutton Unitedissa, Margatessa, Cheltenham Townissa ja Lincoln Cityssä. Lokakuussa 2020 hän siirtyi mestaruussarjassa pelaavaan Luton Towniin ja elokuussa 2021 ykkösliigassa pelaavaan Portsmouthiin.

Morrell pelasi Walesin nuorisomaajoukkueissa parikymmentä ottelua. Walesin A-maajoukkueessa hän pelasi ensimmäisen kerran syyskuussa 2019 ystävyysottelussa Valko-Venäjää vastaan ja oli kentällä täydet 90 minuuttia. Sen jälkeen hän pelasi loka-marraskuussa 2019 neljä EM-karsintaottelua Slovakiaa, Kroatiaa, Azerbaidžania ja Unkaria vastaan, ja kahdessa niistä avauskokoonpanossa. Kesällä 2021 käydyissä EM-kilpailuissa hän pelasi avauskokoonpanossa Walesin kaikissa neljässä ottelussa. Vuoden 2022 MM-kilpailuissa hän pääsi vaihdosta kentälle kahdessa ottelussa. Vuoden 2023 loppuun mennessä Morrell on pelannut 37 A-maaottelua, joissa 26 kertaa avauskokoonpanossa.

Lähteet
-------

1. 1 2 3  Joe Morrell Transfermarkt-sivustolla (englanniksi)

  

Walesin joukkue – Jalkapallon EM-kilpailut 2020
1 Hennessey |
2 Gunter |
3 N. Williams |
4 B. Davies |
5 Lockyer |
6 Rodon |
7 Allen |
8 Wilson |
9 T. Roberts |
10 Ramsey |
11 Bale |
12 Ward |
13 Moore |
14 C. Roberts |
15 Ampadu |
16 Morrell |
17 Norrington-Davies |
18 J. Williams |
19 Brooks |
20 James |
21 A. Davies |
22 Mepham |
23 Levitt |
24 Cabango |
25 Colwill |
26 Smith |
Valmentaja Page

Walesin joukkue – Jalkapallon MM-kilpailut 2022
1 Hennessey |
2 Gunter |
3 N. Williams |
4 B. Davies |
5 Mepham |
6 Rodon |
7 Allen |
8 Wilson |
9 Johnson |
10 Ramsey |
11 Bale |
12 Ward |
13 Moore |
14 Roberts |
15 Ampadu |
16 Morrell |
17 Lockyer |
18 J. Williams |
19 Harris |
20 James |
21 A. Davies |
22 Thomas |
23 Levitt |
24 Cabango |
25 Colwill |
26 Smith |
Valmentaja Page
Kaarle V, Johanna van der Gheenst ja heidän tyttärensä Maria. Théodore-Joseph Canneelin maalaus vuodelta 1844.
**Johanna Maria van der Gheenst** nimi kirjoitettu myös muodoissa **Johanna van der Genst** ja **Johanna Maria van der Gheynst** (1500? – 1558) oli alankomaalainen palvelijatar ja keisari Kaarle V:n lyhytaikiainen rakastajatar. Heidän suhteestaan syntyi tytär, Margareta Parmalainen, Parman herttuatar ja Espanjan Alankomaiden kenraalikuvernööri.

Kaarle V tapasi 17-vuotiaan Johannan ollessaan vierailemassa kreivi Charles de Lalaingin luona. Suhteesta syntynyt lapsi oli keisarin ensimmäinen ja hän tunnusti isyytensä.Johannalle myönnettiin kohtuullinen eläke ja hän meni kolme vuotta myöhemmin naimisiin Jean van den Dyken, joka oli ammatiltaan juristi, kanssa.

Lähteet
-------

1. ↑
2. ↑
3. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
Järjestön logo
**Yleisvenäläinen kansanrintama** (ven. Общероссийский народный фронт, lyh. ONF) on 
poliittinen järjestö, jonka tarkoituksena on tukea Venäjän hallitusta. Liike perustettiin duumanvaaleja varten. Vladimir Putin perusti liikkeen ollessaan pääministerinä 6. maaliskuuta 2011. Liikkeeseen kuuluu Yhtenäinen Venäjä, muita puolueita, kauppayhteenliittymiä ja nuorten, naisten ja veteraanien järjestöjä. Kahden vuoden päästä *milloin?* liike valitsi Putinin johtajakseen. Brittiläisen journalistin Steve Rosenbergin mukaan ONF:n on tarkoitus korvata
Yhtenäinen Venäjä.

Tarkoitus
---------

ONF:ää oli perustamassa 480 henkilöä, joukossa kauppayhteenliittymien aktivisteja, työläisiä, maanviljelijöitä, tiedemiehiä, kulttuurityöntekijöitä, urheilijoita, terveydenhuollon henkilöstöä ja poliitikkoja.
Perustettaessa Putin sanoi, että ONF:n on tarkoitus tarjota Yhtenäiselle Venäjälle uusia ideoita, ajatuksia ja henkilöitä. Putin sanoi, että muut kuin Yhtenäinen Venäjä voivat järjestön avulla nimittää Yhtenäinen Venäjä-puoleen ehdokaslistoille omia edustajiaan.
Liikkeen johtoon Putin nimitti hallituksen henkilöstöpäällikkö Vlatseslav Volodinin. 12. kesäkuuta 2013 ONF valitsi Putinin johtajakseen.

Liike on ideologialtaan keskusta-oikeistolainen, valtion roolia kannattava ja konservatiivinen. Venäjän kohtalosta ja puolustamisesta kiinnostunut liike ajaa ilmoitustensa mukaan mm. Venäjän yhtenäisyyttä, kansan tukea nykyiselle hallitukselle, perhearvoja, nopeaa talouskasvua ja voimakasta valtiota jolla on vahva talous. 4. joulukuuta 2013 pidetyssä konferenssissa puhuttiin terveydenhuollon, talouden, yhteiskunnan palvelujen, koulutuksen ja kulttuurin uudistuksista.

Jäsenjärjestöjä
---------------

* Yhtenäinen Venäjä ja sen  nuorisojärjestö
* Venäjän isänmaanystävät
* Ukrainan sosialistinen edistyspuolue

Aiheesta muualla
----------------

* onf.ru

Lähteet
-------
**Sébastien Turgot** (s. 11. huhtikuuta 1984 Limoges) on ranskalainen maantiepyöräilijä. Hän aloitti ammattilaisuransa Bouygues Télécom -joukkueessa 2008 ja edusti samaa tallia, myöhemmältä nimeltään Team Europcar, kunnes siirtyi Ag2r-La Mondialeen 2014. Hän lopetti ammattilaisuransa 2016

Turgot sijoittui Philippe Gilbertin ja Jan Kuyckxin jälkeen kolmanneksi Pariisi–Tours-ajossa 2008. Vuoden 2012 Pariisi–Roubaix-klassikossa hän oli toinen kukistettuaan maalikuvatarkastuksen jälkeen Alessandro Ballanin. Kilpailun voittaneelle Tom Boonenille hän hävisi yli puolitoista minuuttia.

Saavutuksia
-----------

Lähteet: Cycling Archives, Cyclingbase

2007
Les 3 Jours de Vaucluse, kokonaiskilpailun voitto
Tour de Bretagne, 4. etapin voitto
2008
Tour ivoirien de la Paix, 1. etapin voitto
Ratapyöräilyn Ranskan-mestaruuskilpailut, pariajossa kultaa
Pariisi–Tours, kolmas
2010
De Pannen kolmen päivän ajo, 2. etapin voitto
2011
Boucles de la Mayenne, prologin voitto
2012
Pariisi–Roubaix, toinen
2013
Flanderin ympäriajo, kahdeksas

Lähteet
-------

1. 1 2 3  Sébastien Turgot *cyclingarchives.com*. Viitattu 8.1.2014. (englanniksi)
2. 1 2 3  Sebastien Turgot *cyclingbase.com*.  Arkistoitu 8.1.2014. Viitattu 9.4.2012. (ranskaksi)
3. ↑  Paris-Tours 2008 *cyclingarchives.com*. Viitattu 9.4.2012. (englanniksi)
4. ↑  Boonen triumphs at Paris-Roubaix *cyclingnews.com*.  9.4.2012.  Arkistoitu 10.4.2013. Viitattu 9.4.2012. (englanniksi)
**Michael Bakari Jordan** (s. 9. helmikuuta 1987 Santa Ana, Kalifornia, Yhdysvallat) on yhdysvaltalainen näyttelijä ja ohjaaja. Hänet tunnetaan rooleistaan televisiosarjoissa *Langalla*, *All My Children*, *Unelmien kentät*, *Samaa sukua* sekä elokuvissa *Fruitvale Station* ja *Sinkkuna suhteessa*. Hän näyttelee myös Johnny Stormia / Liekkiä elokuvassa *Fantastic Four* (2015), Adonis Creediä elokuvissa *Creed: The Legacy of Rocky* (2015), *Creed II* (2018) ja *Creed III* (2023), sekä Killmongeria Marvel Studiosin elokuvassa *Black Panther* (2018) ja hahmon vaihtoehtoista versiota Disney+-animaatiosarjan *What If...?* ensimmäisellä tuotantokaudella (2021). *Creed III* oli Jordanin esikoisohjaus.

Lähteet
-------

1. ↑  Fleming Jr. Mike: Michael B. Jordan Ready To Fight For New Title As Director Of ‘Creed III’; MGM Dates Film For Thanksgiving 2022 *Deadline Hollywood*.  10.3.2021. Viitattu 11.4.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Michael B. Jordan**.
* Michael B. Jordan Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
Aldur Eriksson 1960-luvun keskivaiheilla.
**Aldur Wictor Eriksson** (7. tammikuuta 1927 Geta – 3. huhtikuuta 2015 Espoo) oli suomenruotsalainen lääkäri, perinnöllisyystieteilijä ja professori.

Eriksson valmistui lääketieteen lisensiaatiksi Helsingin yliopistosta vuonna 1956 ja väitteli siellä tohtoriksi 1973. Hän työskenteli tutkijana Suomen Akatemiassa 1964–1972 ja sen jälkeen hoiti perinnöllisyystieteen professuuria Amsterdamin Vapaassa yliopistossa (Vrije Universiteit) 1973–1994. Jäätyään eläkkeelle hän jatkoi tutkimustyötä Folkhälsanin perinnöllisyystieteen laitoksessa 1996–2006.

Laajassa tieteellisessä tuotannossaan, joka käsittää yli 600 vertaisarvioitua julkaisua, Eriksson on käsitellyt muun muassa eristyneiden yhteisöjen populaatiogenetiikkaa, perinnöllisiä silmäsairauksia ja kaksosraskauksia. Forsius–Erikssonin oireyhtymä – harvinainen, perinnöllinen silmäsairaus – on nimetty Henrik Forsiuksen ja Aldur Erikssonin mukaan.

Eriksson sai urallaan useita huomionosoituksia, joista mainittakoon Finska Läkaresällskapetin kunniapalkinto 1960, Gregor Mendel -mitali 1986 sekä K. K. K. Lundgaardin mitali ja kunniapalkinto 1991 ja 1998 *Acta Ophthalmologican* parhaasta artikkelista. Hänet kutsuttiin Suomen Tiedeseuran ulkomaalaiseksi jäseneksi vuonna 1989.

Lähteet
-------

1. ↑  Fellman, Johan – Parisi, Paolo: Aldur W. Eriksson 7.1.1927–3.4.2015.  *Twin Research and Human Genetics*, 2015, 18. vsk, nro 5, s. 619–620. Artikkelin verkkoversio.
2. 1 2 3  *Suomen lääkärit – Finlands läkare 2012*, s. 120. Helsinki 2012.
3. ↑  Forsius, Henrik – Fellman, Johan – Frants, Rune: In memoriam: Aldur Eriksson.  *Finska Läkaresällskapets Handlingar*, 2015, 175. vsk, nro 2, s. 116–117. Artikkelin verkkoversio.  (Arkistoitu – Internet Archive)
4. ↑  Örjans, Jerker (toim.): *Vem är vem på Åland*, s. 43. Mariehamn: J. Örjans, 1999. ISBN 952-91-1495-8.
5. ↑  *Årsbok – Vuosikirja LXVII 1989-1990*, s. 53. Helsinki: Suomen Tiedeseura, 1990.

Aiheesta muualla
----------------

* Eriksson, Aldur hakuteoksessa *Uppslagsverket Finland* (2012). (ruotsiksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Suomi (KANTO)
* Yhdysvallat
* Ruotsi

 |
|  |
| Henkilöt | 
* Uppslagsverket Finland

 |

 |
**Jean-Christophe Péraud** (s. 22. toukokuuta 1977 Toulouse) on ranskalainen maasto- ja maantiepyöräilijä.

Maastopyöräily
--------------

Péraud voitti maastoajon Euroopan-mestaruuden Kluisbergenissä 2005. Vuonna 2008 hän sai Pekingin olympialaisissa hopeaa maastoajossa sekä voitti joukkueviestin maailmanmestaruuden Val di Solessa ja Euroopan-mestaruuden St. Wendelissä

Maantiepyöräily
---------------

Péraud voitti amatöörien Ranskan maantieajomestaruuden 2008. Seuraavana vuonna hän voitti Ranskan aika-ajomestaruuden ja oli MM-kilpailuissa samassa lajissa 12:s. Vuonna 2010 hän oli Baskimaan ympäriajossa viides. Vuonna 2011 hän sijoittui Välimeren ajossa toiseksi, Pariisi–Nizza-ajossa kuudenneksi ja Ranskan ympäriajossa yhdeksänneksi. Ranskan ympäriajossa 2012 hän oli 12:nnella etapilla toinen. Välimeren ajossa 2013 hän voitti neljännen etapin ja sijoittui kokonaiskilpailussa toiseksi. Saman vuoden Pariisi–Nizza-ajossa hän oli kolmas ja Tour de Romandiessa kuudes.

Péraud voitti Välimeren ajossa 2014 viidennen etapin ja sijoittui kokonaiskilpailussa toiseksi. Tirreno–Adriaticossa hän oli neljäs ja voitti Critérium Internationalin kokonaiskilpailun. Baskimaan ympäriajossa hän oli kolmas. Ranskan ympäriajossa hän sijoittui 14. etapilla kolmanneksi. Kokonaiskilpailun lopputuloksissa hän oli toinen. Vuonna 2015 hän voitti Critérium Internationalin kokonaiskilpailun ja toisen etapin. Espanjan ympäriajossa 2016 hän oli kolmastoista.

Lähteet
-------

1. 1 2  Jean-Christophe Peraud *cyclingbase.com*.  Arkistoitu 14.7.2014. Viitattu 23.7.2011. (ranskaksi)
2. 1 2 3 4 5 6  Jean-Christophe Peraud *cyclingarchives.com*. Viitattu 13.9.2016. (englanniksi)
3. ↑  Mountain Biking World Championships Mixed: Team Relay *sports123.com*. Viitattu 23.7.2011. (englanniksi)
4. ↑  Mountain Biking European Championships Mixed: Team Relay *sports123.com*. Viitattu 23.7.2011. (englanniksi)
5. ↑  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 16.3.2012.
**Venäjän kansallinen yhtenäisyys** (ven. Русское Национальное Единство, *Russkoje Natsionalnoje Jedinstvo*), tai sananmukaisemmin käännettynä "Venäläinen etninen yhtenäisyys", on Venäjällä ja venäläisten asuttamilla seuduilla toimiva kansallissosialistinen, puolisotilaallinen liike, oman määritelmänsä mukaan "täysin venäläinen patrioottinen kansanliike". Liikettä ei tule sekoittaa Yhtenäinen Venäjä -puolueeseen, joka on maan valtapuolue.

Liikkeen nimessä oleva venäjänkielen sana "natsionalnost" on sukua monien kielten valtiota tai kansakuntaa tarkoittaville sanoille, mutta venäjässä tarkoittaa pikemminkin etnisyyttä. Liikettä ei ole rekisteröity, ja se on kielletty monilla alueissa, kuten Moskovassa.

Ideologia
---------

Liikkeen iskulause on "Venäjä venäläisille ja maanmiehille". Liike ei hyväksy sellaisten etnisyyksien läsnäoloa Venäjällä, joiden "alkuperäinen kotimaa" on Venäjän ulkopuolella, ja liike haluaisi karkottaa varsinkin Kaukasian alueelta tulleita ja juutalaisia. Liikkeen vision mukaan vain venäläisillä ja heidän "maanmiehillään", eli käytännössä Venäjän alueen alkuperäisasukkailla, on oikeus asua Venäjällä. Rodullisesti toisistaan poikkeavat etnisyydet eivät kuitenkaan saisi sekoittua keskenään.

Liike kouluttaa joitakin jäseniään aseelliseen taisteluun ja terrorismiin, ja on tehnyt ainakin yhden pommi-iskun synagogaan, jossa kolme haavoittui.

Liikkeen suhde Venäjän hallintoon ja viranomaisiin on monimutkainen. Ylin hallinto suhtautuu liikkeeseen yleensä jyrkän torjuvasti, ja liikkeen on vaikea päästä politiikkaan mukaan. Liike on kielletty monin paikoin. Venäjän ulkopuolella Latviassa se sai kuitenkin osallistua kunnallisvaaleihin 2001. Toisaalta jotkut Venäjän viranomaiset ja liikemiehet ovat avustaneet liikettä, muun muassa tarjoamalla tiloja taistelulajien harjoitukseen tai sotilaskoulutukseen, univormujen tekoon ja tiedotusmateriaalin valmistukseen. Liike on myös voinut toisinaan toimia yhteistyössä poliisin kanssa katuparaatien järjestämisessä.

Katso myös
----------

* Venäjän perustuslaillinen kriisi 1993
* Alexander Barkashov

Aiheesta muualla
----------------

* Russian National Unity – Russian Nazi party
* Russian National Unity in Moscow (Arkistoitu – Internet Archive)
* Russian National Unity – Livejournal party
* Russian National Socialists in Bashkortostan (Arkistoitu – Internet Archive)
* MIPT Terrorism Knowledge Base
* Saint Petersburg Times: April 27, 1999[vanhentunut linkki]
* The Reemergence of Political Anti-Semitism in Russia: A Call for Action (Arkistoitu – Internet Archive)
* (Arkistoitu – Internet Archive)
Pohjois-Sentinel  
उत्तर सेंटीनेल द्वीपView and modify data on Wikidata Satelliittikuva saaresta

|  |  |
| --- | --- |
| Sijainti | 
Andamaanit ja NikobaaritIntia |
| Saariryhmä | 
Andamaanit |
| Vesialue | 
Bengalinlahti |
| Korkein kohta | 
122 m |
| Pinta-ala | 
72 km² |

Väestö| Asukasluku | 
39 - 500 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Pohjois-Sentinelin saari (punaisella) Andamaanien saaristossa.
**Pohjois-Sentinel** on Intialle kuuluva 72 neliökilometrin kokoinen saari Andamaanien saariryhmässä Bengalinlahdella. Saari on pyöreä, rannalta rannalle on noin 7–8 kilometriä, ja se on rantoja lukuun ottamatta metsän peitossa. Saari kuuluu Andamaanien ja Nikobaarien erityishallintoalueeseen, ja sen alkuperäiskansalle on annettu oma itsehallinto.

Saaren alkuasukkaat, sentinelit, ovat yksi maailman eristyneimmistä ja sisäsiittoisimmista kansoista. He kieltäytyvät kontaktista ulkomaailman kanssa. Intian vuoden 2011 väestönlaskennan mukaan saarella asuu 3 naista ja 12 miestä. Väestönlaskenta jouduttiin suorittamaan helikopterista ja tulokseen on suhtauduttava varauksellisesti. Arviot sentinelien määrästä vaihtelevatkin 39:n ja 400:n välillä.

Maaliskuussa 2005 Andamaanien hallinto teki päätöksen, jonka mukaan alkuasukkaiden asioihin sekaantuminen minimoidaan. Intian hallitus on kieltänyt menemästä kolmea mailia (n. viisi kilometriä) lähemmäksi saarta. Tammikuussa 2006 kaksi humalaista intialaista kalastajaa rantautui saarelle. Molemmat tapettiin ja haudattiin. Intian viranomaiset yrittivät käydä tutkimassa tapausta, mutta sentinelit estivät maahan tunkeutumisen nuolisateella.

Noin 60 kilometriä Pohjois-Sentineliltä etelään sijaitsee Etelä-Sentinelin saari, joka on asumaton ja kooltaan vain 1,6 neliökilometriä.

Lähteet
-------

* Bhaumik, Subir: Extinction threat for Andaman natives (Andamaanien hallinnon päätös sekaantumisen minimoimisesta) *BBC News*.  5.3.2005.  Arkistoitu 27.9.2007. Viitattu 27.3.2006. (englanniksi)
* At least somebody is willing to defend their borders (Steve Sailerin raportti tammikuun 2006 tapahtumista) *Steve Sailer: iSteve*.  7.2.2006. Viitattu 27.3.2006. (englanniksi)

### Viitteet

1. ↑  Numminen, Pekka: Lähetyssaarnaajan ruumista ei yritetä hakea heimosaarelta *Iltalehti*.  27.11.2018.
2. 1 2  Miettinen, Jarno: Tällainen on maailman eristynein, kivikautta elävä heimo, joka surmasi saarnaaja-Johnin: Jättitsunamin tuhoja tutkinut helikopterikin sai vastaansa nuolisateen – jopa saaren kuvaaminen kiellettiin lailla *MTV Uutiset*.  22.11.2018.
3. 1 2  Rasi, Maarit: Syrjäisellä saarella asuva heimo välttelee muuta maailmaa – elävät alasti ja taklaavat tunkeilijat *Ilta-Sanomat*.  1.6.2017.
4. ↑  Peräasalo, Laura: Päätyykö lähetyssaarnaaja Chau linnunpelätiksi? - näin eteni kahden humalaisen kalastajan kohtalokas matka Pohjois-Sentinelille vuonna 2006 *Iltalehti*.  25.11.2018.

Aiheesta muualla
----------------

* ESA:n (European Space Agencyn) kuva Pohjois-Sentinelin saarelta
**Olaus Matinpoika Sirma** (n. 1655 Orajärvi, Sodankylä – 1719 Enontekiö) oli saamelainen pappi ja runoilija. Hän oli ensimmäinen yliopistokoulutuksen saanut saamelainen. Sirma tunnettiin myös nimellä *Herra Vuolevi*.

Sirma kävi koulua Torniossa ja lähti vuonna 1672 opiskelemaan papiksi Uppsalan yliopistossa. Hän toimi vuodesta 1675 aina kuolemaansa saakka Enontekiön kappalaisena.

Sirma tallensi muistiin saamelaisten joikuja, Kaksi näistä joiuista ilmestyi saamenkielisinä ja latinaksi käännettyinä runoina Johannes Schefferuksen Lapponia-kirjassa, joka julkaistiin Frankfurtissa 1673. Runot herättivät suurta kiinnostusta ja niinpä ne käännettiin myös saksan, ranskan, englannin ja hollannin kielille. Ensimmäinen runo *Kulnasadž vaatimeni* (*Juokse porosein*) käsittelee talven keskellä naista kaipaavaa miestä ja toinen *Mårse faurog* (*Morsiamen joiku*) kertoo kosijasta, joka joutuu elämään kesällä kaukana rakastetustaan. Runot antoivat vaikutteita muun muassa amerikkalaiselle runoilija Henry Longfellow’lle, saksalaiselle runoilija Johann Wolfgang von Goethelle ja suomalaiselle Johan Ludvig Runebergille. 

Sirman äidinkieli oli keminsaame, ja hän käänsi myös Johannes Gezeliuksen katkismuksen keminsaameksi. Käsikirjoitus painettiin vasta 1913, sillä Sirma ei elinaikanaan saanut rahoitettua sen painattamista. Saamelaiskielten tutkijan Pekka Sammallahden mukaan vielä Sirman aikana erot nykyään eri kieliksi luettavien pohjoissaamen, inarinsaamen, koltansaamen ja sittemmin hävinneen keminsaamen välillä eivät olleet vielä niin suuria kuin nykyään, ja 1600-luvulla Sirma luultavasti kykeni puhumaan ymmärrettävästi Kaaresuvannon ja Kuolan saamelaisten kanssa.

Kirjailija Arvi Järventaus kuvasi romaanissaan *Risti ja noitarumpu* Olaus Sirman elämää Enontekiön pappina. Olaus Sirman patsas paljastettiin 24. lokakuuta 2012 hänen synnyinkylässään Orajärvellä.

Lähteet
-------

* PopuLappi: Olaus Matinpoika Sirma
* Sodankylän kunta: Olaus Sirman muistomerkkijuhla Orajärvellä 24.10.2012

### Viitteet

1. ↑  Johanna Laakso: Pikakatsaus saamelaiskieliin ja niiden tutkimukseen Helsingin Yliopisto. Viitattu 3.8.2013.
2. ↑  Tapani Niemi: Kadonneen kulttuurin kotahaikuja *Lappomania.fi. Tapani Niemen kotisivut*. Tapani Niemi. Viitattu 3.8.2013.

Aiheesta muualla
----------------

* SKS Biografiakeskus: Olaus Sirman elämäkerta
* Maalainen-blogi 26.2.2007: Kulnasatz poroni sekä toinen runo

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Suomi (KANTO)
* Tšekki

 |
|  |
| Henkilöt | 
* Kansallisbiografia
* Biografiasampo

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Olaus Sirma
"Susi-Kalle"n patsas Kuusamossa Rukan alueella.
**Kalevi Armas Oikarainen** (27. huhtikuuta 1936 Kuusamo – 14. elokuuta 2020 Kuusamo) oli suomalainen maastohiihtäjä, maailmanmestari ja olympiamitalisti, lempinimeltään "Susi-Kalle".

Elämä ja ura
------------

Oikarainen voitti 50 kilometrin hiihdon maailmanmestaruuden Vysoké Tatryn MM-kisoissa 1970. Se oli Suomen miesten ainoa mitali kyseisistä kisoista, ja sen jälkeen kesti 15 vuotta ennen kuin seuraava suomalainen mieshiihtäjä voitti maailmanmestaruuden (Kari Härkönen vuonna 1985). Seuraavaan suomalaishiihtäjän 50 kilometrin maailmanmestaruuteen meni aikaa 27 vuotta (Mika Myllylä vuonna 1997).

Vastapainona 33-vuotiaana saavuttamalle maailmanmestaruudelleen Oikarainen keskeytti arvokisoissa neljä kertaa: 15 kilometrillä Zakopanen MM-kisoissa 1962, 50 kilometrillä Oslon MM-kisoissa 1966, 15 kilometrillä Vysoké Tatryssa 1970 sekä 50 kilometrillä uran viimeisissä arvokisoissa, Sapporon olympialaisissa 1972.

Viestissä Oikarainen saavutti kaksi arvokisamitalia: hopeaa Oslossa 1966 ja pronssia Grenoblen olympialaduilla 1968. Molemmilla kerroilla hän hiihti ensimmäisen osuuden. Innsbruckin 1964 olympialaisiin hän pääsi vain varamieheksi. Oslossa hän sijoittui 30 kilometrillä 11:nneksi ja Grenoblessa samalla matkalla seitsemänneksi sekä 15 kilometrillä kymmenenneksi. Vysoké Tatryn MM-kisoissa kultamitalihiihtoa edelsivät pikamatkan keskeytyksen lisäksi 12. sija 30 kilometrillä ja 7. sija viestissä.

Seuratasolla Oikarainen edusti Otanmäen Terästä ja Kuusamon Erä-Veikkoja ja oli ammatiltaan rajavääpeli. Hän voitti henkilökohtaisilla matkoilla viisi ja viestissä yhdeksän Suomen mestaruutta. Kaikkiaan hän saavutti 23 SM-mitalia vuosina 1958–1975.

Oikaraisen kunniaksi pystytettiin pronssinen hiihtäjäpatsas Rukalle marraskuussa 2014.

Saavutuksia
-----------

* Olympiapronssia Grenoblessa 1968 (viesti)
* MM-kultaa Tatralla 1970 (50 km) ja hopeaa Oslossa 1966 (viesti)
* SM-kultaa 15 km:llä 1961 ja 1965, 30 km:llä 1971, 50 km:llä 1970 ja 1972, 3 × 10 km:llä 1959 sekä 4 × 10 km:llä 1967–1973 ja 1975
* Salpausselän Kisoissa voitto 15 km:llä 1961
* Holmenkollenin Kisoissa voitto 15 km:llä 1959
* Vuoden urheilija 1970

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 232–233. Graface Jyväskylä, 2001. ISBN 951-98673-1-7.
* Kalevi Oikarainen *Olympedia*.  (englanniksi)

### Viitteet

1. ↑  Hiihtäjälegenda on poissa: Susi-Kalle Oikarainen on kuollut *Kaleva.fi*.  19.8.2020. Viitattu 19.8.2020.
2. ↑  Karjalainen, Ensio: Hiihtäjälegenda sai patsaan Rukalle *Yle Uutiset*.  28.11.2014. Viitattu 28.11.2014.

Aiheesta muualla
----------------

* Ylen Elävä arkisto: Susi-Kalle suksi Ylä-Tatran kultaa
* Ylen Elävä arkisto: Eräretkellä "Susi-Kallen" kanssa
* Kalevi Oikarainen Kansainvälinen olympiakomitea.  (englanniksi)
**Damien Monier** (s. 27. elokuuta 1982 Clermont-Ferrand, Ranska) on ranskalainen maantiepyöräilijä. Hän aloitti harjoittelijana Cofidis-tallissa 2003 ja edusti samaa joukkueetta ammattilaisena 2004–2012. Kaudesta 2013 alkaen hän on kilpaillut Bridgestone Anchor -joukkueessa.

Monier on kilpaillut myös ratapyöräilyssä, jossa hän on voittanut Ranskan-mestaruuden takaa-ajossa 2005 ja 2008. Maantiepyöräilyssä hän saavutti ammattilaisuransa ensimmäisen voiton Italian ympäriajossa 2010. Hän kuului 17. etapilla 19 pyöräilijän kärkiryhmään, ja karkasi viimeisillä kilometreillä yksinäiseen irtiottoon voittaen osuuden 36 sekunnin erolla Danilo Hondoon. Hän voitti kolmannen etapin Tour international de Constantine -kilpailussa 2014. Hän voitti Tour Cycliste International de la Guadeloupen kokonaiskilpailun ja aika-ajoetapin 8b vuonna 2016. Hän voitti Tour de Kumano -kilpailun kolmannen etapin ja pistekilpailun 2017.

Lähteet
-------

1. 1 2 3  Damien Monier *cyclingarchives.com*. Viitattu 11.8.2016. (englanniksi)
2. ↑  Monier finally gets first pro win in Pejo Terme *cyclingnews.com*.  26.5.2010. Viitattu 27.5.2010. (englanniksi)
3. ↑  Damien Monier *procyclingstats.com*. Viitattu 7.6.2017. (englanniksi)
**Adolf Esaias (Atte) Aminoff** (8. heinäkuuta 1890 Iisalmen maalaiskunta – 21. syyskuuta 1949 Göteborg) oli suomalainen matsänhoitaja, yrittäjä ja yritysjohtaja, joka sai kauppaneuvoksen arvonimen.

Aminoffin vanhemmat olivat metsänhoitaja, asessori Henrik Johan Aminoff ja Anna Maria Lagus, rovasti Johan Lorentz Laguksen tytär, ja puoliso vuodesta 1917 käsityönopettaja Anna Elisabeth (Lisa) Schreck. Eversti Torsten Aminoff oli hänen veljensä. Adolf Esaias Aminoff tuli ylioppilaaksi Iisalmen yhteislyseosta 1910 ja valmistui metsänhoitajaksi 1914. Aminoff teki Metsähallituksen uudismittaus- ja metsänarviotöitä Iisalmen seudulla 1914–1916, oli Oy Birger Hallmanin palveluksessa Kuopiossa 1917, Kuopion Höyrymylly Oy Sammon toimitusjohtaja 1919–1921 sekä Iisalmen Puutavara -yhtiön perustaja, johtokunnan puheenjohtaja ja toimitusjohtaja 1922–1936.

Kainuun Puu -yhtiön perustaja ja toimitusjohtaja Aminoff oli 1927–1928, Waldhofin metsäpäällikkö 1928–1939 ja hallituksen jäsen vuodesta1935, Oy Bruno Procopé Ab:n ylimetsänhoitaja ja laivauspäällikkö 1929–1939, Iisalmen Sahat -yhtiön perustaja ja toimitusjohtaja vuodesta 1937, Putkola-yhtiön perustaja ja toimitusjohtaja vuodesta 1937, Peltosalmen Kauppa -yhtiön perustaja ja toimitusjohtaja vuodesta 1937, Pino Oy:n eli vuodesta 1939 Ahmo Oy:n perustaja ja toimitusjohtaja vuodesta 1937, Hiiltopuu-yhtiön perustaja ja toimitusjohtaja vuodesta 1939, Iisalmen Sementtivalimo -yhtiön perustaja ja toimitusjohtaja vuodesta 1940, samoin kuin Katerma, Iisalmen Auto ja Foresta -yhtiöiden perustaja ja toimitusjohtaja.

Aminoff oli myös Kuopion teollisuuspiirin Iisalmen teollisuusalueen päällikkö 1939–1940 sekä 1941–1944 ja Sotakorvausteollisuuden valtuuskunnan metsäteollisuusosaston pyöreän puutavaran toimiston toimistopäällikkö 1944–1947 ja Palautuskomitea Suomen valtuuskunnan jäsen 1944–1946. Aminoff omisti Ahmonsaaren tilan Iisalmen maalaiskunnassa ja useita liike- ja asuinkiinteistöjä sekä maa- ja metsätiloja Ylä-Savossa ja Kainuussa. Hänellä oli myös monia luottamustehtäviä, mukaan lukien Iisalmen maalaiskunnan valtuuston jäsenyys 1934–1936. Kauppaneuvoksen arvonimen Aminoff sai 1947. Suomen sisällissotaan valkoisten puolella osallistunut Aminoff oli sotilasarvoltaan reservin vääpeli (1918).

Lähteet
-------

1. 1 2 3 4  Adolf Esaias Aminoff *Biografiasampo*. Viitattu 8.8.2022.
2. ↑  Kauppaneuvos Adolf Esaias Aminoff (1890–1949) - Suomen talouselämän vaikuttajat *kansallisbiografia.fi*. Viitattu 19.12.2022.
| "Morsian"Lauri Tähkä |
| --- |
| Singlen "Morsian" kansikuva |
| Singlen tiedot |
|  Albumilta | *Vien sut täältä kotiin* |
|  Julkaistu | 22. huhtikuuta 2016 |
|  Formaatti | digitaalinen lataus |
|  Tyylilaji | Suomipop |
|  Kesto | 03.34 |
|  Levy-yhtiö | Warner Music Finland |
| Lauri Tähkän muut singlet |
| "Miss mun rakkaus uinuu?"2015 | "Morsian"2016 |  |

**Morsian** on suomalaisen muusikko ja lauluntekijä Lauri Tähkän ensimmäinen single syksyllä 2016 ilmestyneeltä *Vien sut täältä kotiin* -studioalbumilta.  Kappale julkaistiin Spotifyssa 22. huhtikuuta 2016. Morsian-singlen ensiesitys oli Voice of Finlandin finaalilähetyksessä julkaisupäivänä. Heti ilmestymisen jälkeen kappale löytyi sekä iTunes:n 100 suosituimman kappaleen kärkipaikalta että radiosoittolistan kärjestä.  Kappaleesta on tehty Morsian- musiikkivideo, joka julkaistiin 1. kesäkuuta 2016. 

Singlen ovat sanoittaneet Lauri Tähkä ja Saara Törmä. Sävellyksestä vastaavat Lauri Tähkä, Matti Mikkola, Aku Rannila ja Milla Viljamaa. Kappaleen on tuottanut Jukka Immonen.

Lähteet
-------

1. ↑  Tähkältä uusi single Morsian  22.4.2016. warnermusic.fi. Viitattu 24.4.2016.
2. ↑  Morsian radiosoittojen kärjessä ifpi.fi. Viitattu 22.5.2016.
3. ↑  Morsian- musiikkivideo julki iltalehti.fi. Viitattu 1.6.2016.
**Bentseenisulfonihappo** (C6H6SO3) on aromaattisiin sulfonihappoihin kuuluva orgaaninen yhdiste. Yhdistettä voidaan käyttää happamana katalyyttinä ja muiden yhdisteiden valmistukseen.

Ominaisuudet, valmistus ja käyttö
---------------------------------

Huoneenlämpötilassa bentseenisulfonihappo on harmahtavaa kiteistä ainetta. Yhdiste liukenee erittäin hyvin veteen ja etanoliin. Poolittomiin organisiin liuottimiin se liukenee vain heikosti. Bentseenisulfonihappo on vahva happo ja sen pKa-arvo on 0,699. Yhdisteestä tunnetaan useita kidevedellisiä muotoja, esimerkiksi mono- ja seskvihydraatit. Kuumennettaessa voimakkaiden emästen kanssa yli 320 °C:n lämpötilaan bentseenisulfonihappo reagoi muodostaen fenolia.

Bentseenisulfonihappoa valmistetaan bentseenin ja väkevän rikkihapon, oleumin tai rikkitrioksidin reaktiolla. Reaktio on tyypiltään sulfonointi.

Bentseenisulfonihappoa käytetään muun muassa bentseenisulfonihappoanhydridin ja bentseenisulfonyylikloridin valmistukseen. Aiemmin yhdistettä on käytetty fenolin valmistamiseen, mutta tämä on korvattu muilla prosesseilla. Bentseenisulfonihappoa käytetään myös happamana katalyyttinä.

Lähteet
-------

1. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 95. Helsinki: Consalen Consulting, 2009. ISBN 978-952-92-5627-3.
2. 1 2  Bentseenisulfonihapon kansainvälinen kemikaalikortti Viitattu 5.9.2023
3. 1 2  Susan Budavari (päätoim.): *Merck Index*, s. 179. 12th Edition. Merck & Co. 1996. ISBN 0911910-12-3. (englanniksi)
4. 1 2 3  Otto Lindner & Lars Rodefeld: "Benzenesulfonic Acids and Their Derivatives", teoksessa *Ullmann's Encyclopedia of Industrial Chemistry*, John Wiley & Sons, New York, 2000.
5. 1 2  Robert A. Lewis: *Hawley's Condensed Chemical Dictionary*, s. 135. John Wiley & Sons, 2016. ISBN 978-1-1192-6784-3. (englanniksi)
Mort Drucker jakamassa nimikirjoituksia vuonna 2000.
**Mort Drucker** (29. maaliskuuta 1929 Brooklyn, New York – 9. huhtikuuta 2020) oli yhdysvaltalainen sarjakuvapiirtäjä. Hänet tunnetaan parhaiten *Mad*-huumorilehteen piirtämistään elokuvien ja televisiosarjojen parodisista sarjakuvasovituksista.

Drucker aloitti uransa *Debbie Dean* -nimistä sarjakuvaa piirtäneen Bert Whitmanin apulaisena vuonna 1947. Hän työskenteli apupiirtäjänä myös National Periodical Publications -sarjakuvakustantamolle ennen ryhtymistään vapaaksi taiteilijaksi vuonna 1950. Hän piirsi sarjoja useille toiminnallisiin sarjakuviin erikoistuneille julkaisijoille, kunnes päätyi vuonna 1956 *Mad*-lehteen.

Drucker työskenteli *Madille* 55 vuoden ajan ja erikoistui lehdessä elokuva- ja televisioparodioihin. *Madin* ohella hän piirsi joitain sarjakuvia myös DC Comicsin lehtiin. Vuosina 1984–1986 hän teki Jerry Dumasin kanssa *Benchley*-nimistä strippisarjaa. Druckerin *Madiin* piirtämille sarjakuville leimallista ovat taitavasti tehdyt ja hyvin tunnistettavat karikatyyrit niissä esiintyvistä tunnetuista näyttelijöistä.

Drucker teki urallaan myös lehtien kansikuvia, lastenkirjojen kuvituksia, elokuvajulisteita ja animaatioita televisioon. Hän teki julisteet muun muassa elokuville *Svengijengi ’62* (1973) ja *Kuutamokeikka* (1984). Eräiden Druckerin *Time*-lehteen piirtämien kansikuvapiirrosten originaaleja säilytetään nykyään National Portrait Galleryn kokoelmissa.

Drucker sai vuonna 1987 arvostetun Reuben-palkinnon. Vuonna 2014 hänelle myönnettiin ensimmäisenä National Cartoonists Societyn perustama uusi kunniamitali.

Lähteet
-------

1. ↑  "Mad magazine illustrator Mort Drucker dies at 91", The Associated Press, April 9, 2020. Luettu April 9, 2020.
2. 1 2 3 4  Mort Drucker Lambiek Comiclopedia. Viitattu 16.10.2016. (englanniksi)
3. ↑  Evanier, Mark. "Mort Drucker, R.I.P.", April 9, 2020. Luettu April 9, 2020.
4. ↑  Mark Voger: Mad about Mort: Caricaturist Mort Drucker of Mad Magazine talks about his technique NJ.com. 28.12.2012. Viitattu 16.10.2016. (englanniksi)
5. ↑  Mort Drucker – Movie Poster Artist (Arkistoitu – Internet Archive) Vintage Movie Posters. Viitattu 16.10.2016. (englanniksi)
6. ↑  Mao Tse Tung and Richard Nixon National Portrait Gallery. (englanniksi)
7. ↑  Michael Cavna: Just in: MAD’s Mort Drucker named first-ever winner of NCS’s lifetime Medal of Honor *Washington Post*. 5.2.2015. Viitattu 16.10.2016. (englanniksi)

Aiheesta muualla
----------------

* Luettelo Druckerin töistä *Mad*-lehdessä (englanniksi) Madcoversite.com

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Australia

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Lucas Bols** on alankomaalainen alkoholijuomia valmistava, jakeleva ja markkinoiva yhtiö.

Bols on vanha sukunimi Belgian Antwerpenistä. Vanhassa hollanninkielessä *bols* merkitsi nuolta. Kahdeksankymmenvuotisen sodan vuoksi osa perheestä siirtyi Saksaan, josta myöhemmin palattiin Amsterdamiin. Vaikka pitävää historiallista näyttöä asiasta ei juuri olekaan, yhtiö pitää perustamisajankohtanaan vuotta 1575 jolloin Amsterdamiin saapunut Bolsin perhe perusti ensimmäisen tislaamonsa.

Tuotteet
--------

Bolsin valikoimiin kuuluu useita tunnettuja merkkejä. Juomateollisuudessa on tavallista että yhtiöt myyvät toisilleen merkkejä markkinatilanteen mukaan.

### Liköörit

* **Bols**, yhtiön oma tavaramerkki, valikoimassa yhteensä 38 eri makua, kuten esimerkiksi Blue Curaçao ja Amaretto
* **Pisang Ambon**, hedelmälikööri
* **Galliano**, vaniljan makuinen yrttilikööri
* **Bootz** on tavaramerkki, joka kattaa useita eri makuisia liköörejä
* **Coebergh**
* **Evita**, kahvilikööri
* **Goldstrike**
* **Konitiki**, ginipohjainen likööri maustettuna sitruunalla ja greipillä
* **Zwarte Kip**, munalikööri

### Viinat

* **Bols**, yhtiön oma tavaramerkki, valikoimassa vodka, maustetut vodkat ja genever
* **Damrak Gin**
* **Bokma**, sitruunagenever ja sitruunabrandy
* **Claeryn**
* **Els La Vera**, katkero
* **Hartevelt**
* **Hoppe**
* **Parade**
**Pentaseeni** (C22H14) on aseeneihin kuuluva polysyklinen aromaattinen hiilivety. Yhdiste on yksi tunnetuimmista orgaanisista puolijohteista ja sitä voidaan käyttää orgaanisen elektroniikan valmistamiseen.

Ominaisuudet
------------

Kiinteää pentaseenia
Huoneenlämpötilassa pentaseeni on kiteistä ja väriltään tummansinistä violetin kiillon omaavaa kiinteää ainetta. Yhdiste on veteen liukenematonta ja liukenee vain hieman eräisiin orgaanisiin liuottimiin kuten bentseeniin tai nitrobentseeniin. Kuumennettaessa pentaseenia alennetussa paineessa se sublimoituu noin 300 °C:n lämpötilassa ja hajoaa kuumennettaessa normaalissa ilmanpaineessa. Keskimmäisen bentseenirenkaan aromaattinen luonne on muita renkaita heikompi ja se voi toimia dieeninä Diels–Alder-reaktioissa. Pentaseeni on puolijohde ja puhtaassa pentaseenissa elektronien liikkuvuus pii/piidioksidi substraatille saostettuna on 1,5 cm2/V·s ja eräille polymeeripinnoille saostettuna päästään liikkuvuuteen 3,0 cm2/V·s.

Valmistus ja käyttö
-------------------

Pentaseenia voidaan valmistaa lähtemällä m-ksyleenistä tai 4-bentsyyli-1,3-dimetyylibentseenistä ja bentsoyylikloridista alumiinikloridin läsnä ollessa tai tereftaloyylikloridin ja o-tolyylimagnesiumbromidin välisellä reaktiolla tai pelkistämällä 6,13-pentaseenikinonia. Tuote puhdistetaan sublimoimalla alennetussa paineessa tai adsorptiokromatografialla.

Tunnelointimikroskooppikuva pentaseenimolekyyleistä nikkelipinnalla
Pentaseenia voidaan käyttää orgaanisten puolijohteiden valmistamiseen. Orgalmana on, että saostuksessa täytyy käyttää hyvin alhaisia paineita ja yhdiste on huonosti liukeneva useimpiin liuottimiin. Tämän vuoksi on kehitetty johdannaisia, jotka muodostavat substraatin pannalla kuumennettaessa pentaseenia.

Lähteet
-------

1. ↑  pentacene – Substance summary *PubChem*. NCBI. Viitattu 3.6.2016.
2. 1 2  William M. Haynes, David R. Lide, Thomas J. Bruno: *CRC Handbook of Chemistry and Physics*, s. 3–434. 39th Edition. CRC Press, 2012. ISBN 978-1439880494. Kirja Googlen teoshaussa (viitattu 3.6.2016). (englanniksi)
3. 1 2 3  Susan Budavari (päätoim.): *Merck Index*, s. 1222. 12th Edition. Merck & Co. 1996. ISBN 0911910-12-3. (englanniksi)
4. 1 2 3  Hagen Klauk: *Organic Electronics*, s. 58–61. John Wiley & Sons, 2006. ISBN 978-3-527-60862-1. Kirja Googlen teoshaussa (viitattu 3.6.2016). (englanniksi)
5. 1 2  Ioannis Kymissis: *Organic Field Effect Transistors*, s. 22. Springer, 2009. ISBN 978-0-387-92133-4. Kirja Googlen teoshaussa (viitattu 3.6.2016). (englanniksi)
6. 1 2  Zhenan Bao,Jason Locklin: *Organic Field-Effect Transistors*, s. 163–165. CRC Press, 2007. ISBN 9781420008012. Kirja Googlen teoshaussa (viitattu 3.6.2016). (englanniksi)
7. 1 2 3  Gregor Meller,Tibor Grasser: *Organic Electronics*, s. 89. Springer, 2010. ISBN 978-3-642-04537-0. Kirja Googlen teoshaussa (viitattu 3.6.2016). (englanniksi)
8. 1 2  Sam-Shajing Sun,Larry R. Dalton: *Introduction to Organic Electronic and Optoelectronic Materials and Devices*, s. 160–162. CRC Press, 2008. ISBN 9780849392849. Kirja Googlen teoshaussa (viitattu 3.6.2016). (englanniksi)
Gustav Adolfs torg vuonna 2010.
**Gustav Adolfs torg** (suom. *Kustaa Aadolfin tori*) on Tukholman Norrmalmilla Norrbron pohjoispäädyssä sijaitseva aukio, joka on peräisin 1700-luvun lopulta. Torin keskellä on Pierre Hubert L'Archevêquen veistämä Kustaa II Aadolfia esittävä ratsastajapatsas vuodelta 1796. Torin laidalla sijaitsevat muun muassa Perintöruhtinaan palatsi ja Ruotsin kuninkaallinen ooppera. Torin pohjoislaidalla on entisiä pankkitaloja.

Torilta lähtevät pohjoiseen Malmtorgsgatan ja Regeringsgatan, itään Strömgatan, etelään Norrbro ja torin pohjoislaidalla kulkee Fredsgatan.

Gustaf Adolfs torgin ympärillä sijaitsevat rakennukset: 1) Perintöruhtinaan palatsi 2) Ruotsin kuninkaallinen ooppera 14) Tanskan suurlähetystö 16) Davidsonska huset 18) Gustav Adolfs torg 18 22-24) Ruotsin puolustusministeriö.

Kuvia
-----

* Vuodelta 1790 olevassa maalauksessa näkyy vasemmalla vanha oopperatalo, jonka julkisivu oli identtinen Perintöruhtinaan palatsin kanssa.Vuodelta 1790 olevassa maalauksessa näkyy vasemmalla vanha oopperatalo, jonka julkisivu oli identtinen Perintöruhtinaan palatsin kanssa.
* Torin pohjoislaidalla sijaitsi aikoinaan Hotell Rydberg.Torin pohjoislaidalla sijaitsi aikoinaan Hotell Rydberg.
* Vuoden 1914 talonpoikaismarssi.Vuoden 1914 talonpoikaismarssi.
* Torin liikennettä vuonna 1922.Torin liikennettä vuonna 1922.
* Raitiovaunu auraa lunta talvella 1924.Raitiovaunu auraa lunta talvella 1924.

Lähteet
-------

1. ↑  Sörenson, Ulf: *Vägvisaren till Stockholm*, s. 72–74. Lind & Co, 2009. ISBN 978-91-85801-62-6. (ruotsiksi)

Aiheesta muualla
----------------

* Kuvia tai muita tiedostoja aiheesta **Gustav Adolfs torg** Wikimedia Commonsissa
**Mouhijärven Osuusmeijeri (MOM)** oli suomalainen meijeri. Meijeri perustettiin 1906 ja se haettiin konkurssiin kesällä 1999. Meijerin kaatoivat kiristynyt kilpailu, vähän aiemmin ollut listerialöytö seurannaisvaikutuksineen ja ison kauppaketjuasiakkaan menettäminen. Yksi tekijä oli myös lähes kolmenkymmenen maidontuottajan irtaantuminen meijeristä. Viime vaiheessa yhtiön toimitusjohtaja oli Juha Järvinen ja hallituksen puheenjohtaja Tenho Juvonen. Työntekijöitä yrityksessä oli 30, millä se oli Mouhijärven suurin työllistäjä. Vuodessa meijeri keräsi maitoa vajaat 20 miljoonaa litraa. Erityisesti yritys tunnettiin voistaan, jonka pakkauksessa oli isolla kirjaimet MOM. Lisäksi meijeri tuotti ainakin maitoa ja mehua. Konkurssin jälkeen suurin osa MOM:lle maitoa tuottaneista maidontuottajista siirtyi Hämeenlinnan Osuusmeijerin piiriin. Jonkin aikaa vanhan meijerin tiloissa toimi liha-alan yritys Lihamesta. Nykyisin paikalla on pubi.

Lähteet
-------

1. ↑  Mouhijärven meijeri lopettaa jo torstaina? (Arkistoitu – Internet Archive) MTV3.fi 28.06.1999
2. ↑  Yhteyttä Mouhijärven voin ja listeriatapausten välillä tutkitaan (Arkistoitu – Internet Archive). Ruokatieto 19.04.1999
3. ↑  Meijeri Pub Mouhijärvi

Kirjallisuutta
--------------

* Simo Penttilä, *Maitoa, maitoa... Mouhijärven Osuusmeijeri 90 vuotta*, Mouhijärven osuusmeijeri 1995 ISBN 952-90-6891-3.